Διαγωνισμός Τραγουδιού Eurovision 2018

Ο Διαγωνισμός Τραγουδιού Eurovision 2018 ήταν ο 63ος διαγωνισμός τραγουδιού της Eurovision. Διεξήχθη στην Altice Arena, στη Λισαβόνα της Πορτογαλίας μετά την νίκη του Salvador Sobral με το τραγούδι "Amar pelos dois". Ήταν η πρώτη φορά που ο διαγωνισμός διεξήχθη στην Πορτογαλία. Ο διαγωνισμός αποτελούνταν από δύο ημιτελικούς και έναν τελικό, στις 8, 10 και 12 Μαΐου, αντίστοιχα. Τα τρία ζωντανά σόου, παρουσιάστηκαν από τις Catarina Furtado, Daniela Ruah, Filomena Cautela και Sílvia Alberto.

43 χώρες συμμετείχαν στον διαγωνισμό του 2018, ισοφαρίζοντας το ρεκόρ των διαγωνισμών του 2008 και του 2011. Η Ρωσία επέστρεψε μετά από την αποχώρησή της το 2017. Για πρώτη χρονιά ύστερα από το 2011 καμία χώρα δεν αποχώρησε από τον διαγωνισμό.

Νικήτρια χώρα αναδείχθηκε το Ισραήλ με το τραγούδι "Toy", ερμηνευμένο από τη Netta. Αυτή ήταν η τέταρτη νίκη του Ισραήλ, μετά τις νίκες το , το  και το . Στον διαγωνισμό, η Κύπρος και η Τσεχία κατέληξαν στις καλύτερες θέσεις που έχουν λάβει στην ιστορία του διαγωνισμού· δεύτερη και έκτη αντίστοιχα. Η Πορτογαλία τερμάτισε στην τελευταία θέση, κάνοντας αυτή, την τρίτη φορά που όπου η διοργανώτρια χώρα τερματίζει στην τελευταία πεντάδα, από το . Αξίζει να σημειωθεί πως στον συγκεκριμένο διαγωνισμό, το Αζερμπαϊτζάν, η Ρουμανία και η Ρωσία απέτυχαν να προκριθούν στον τελικό για πρώτη φορά μετά την εισαγωγή των ημιτελικών το . Επίσης, καμιά χώρα του Καυκάσου δεν συμμετείχε στον τελικό για πρώτη φορά από το 2005. Η EBU ανέφερε πως 186 εκατ. τηλεθεατές είδαν τον διαγωνισμό παγκοσμίως, ξεπερνώντας την περσινή διοργάνωση κατά 4 εκατ.

Τοποθεσία 
Έπειτα από τη νίκη του Salvador Sobral στη Eurovision 2017, με το τραγούδι "Amar pelos dois", ο διαγωνισμός του 2018 διεξάχθηκε, για πρώτη φορά, στην Πορτογαλία.

Χώρος Διεξαγωγής 
Η Altice Arena, κατασκευάστηκε για την Παγκόσμια Έκθεση του 1998 (Expo '98) και έχει χωρητικότητα 20.000 θεατών, κάνοντάς την, τον μεγαλύτερο κλειστό χώρο εκδηλώσεων στην Πορτογαλία και έναν από τους μεγαλύτερους στην Ευρώπη. Η αρένα βρίσκεται στην "καρδιά" του Parque das Nações, μιας περιοχής στα βορειοανατολικά της Λισαβόνας, όπου φιλοξένησε την Expo '98. Συνδέεται με μετρό, με το Διεθνές Αεροδρόμιο της Λισαβόνας και με τρένο (από τον σταθμό Oriente), με την υπόλοιπη χώρα και την Ευρώπη.

Επιλογή πόλης και χώρου διεξαγωγής 

Την ημέρα που διεξήχθη ο τελικός της Eurovision 2017, αναφέρθηκε πως ο RTP θα δεχτεί την πρόκληση, να διοργανώσει τον διαγωνισμό του 2018, σε περίπτωση που η Πορτογαλία νικήσει. Έπειτα από τη νίκη του Σαλβαντόρ Σομπράλ, ο Εκτελεστικός Επόπτης της EBU, Jon Ola Sand, έδωσε στον RTP, την πρόσκληση διοργάνωσης του διαγωνισμού, κατά τη διάρκεια της συνέντευξης τύπου του νικητή. Την επόμενη ημέρα, ο γενικός διευθυντής του RTP, Nuno Artur Silva, επιβεβαίωσε πως ο RTP θα διοργανώσει τον διαγωνισμό και δήλωσε πως η Altice Arena είναι πιθανός χώρος για να φιλοξενήσει τον διαγωνισμό. Στις 15 Μαΐου 2017, ο RTP φάνηκε πως είχε επιλέξει τη Λισαβόνα ως πόλη διεξαγωγής, ωστόσο την επόμενη μέρα διευκρίνισε πως δεν έχει ληφθεί κάποια απόφαση όσον αφορά τον χώρο και την πόλη διεξαγωγής.

Τα βασικά κριτήρια που πρέπει να πληροί η διοργανώτρια πόλη, διευκρινίζονταν σε έγγραφο που έδωσε η EBU στον RTP, έπειτα από τη νίκη της Πορτογαλίας, στο Κίεβο:

 Να υπάρχει κατάλληλος χώρος διεξαγωγής με χωρητικότητα γύρω στους 10.000 θεατές.
 Ένα διεθνές κέντρο τύπου με χωρητικότητα για 1500 δημοσιογράφους και επαρκείς εγκαταστάσεις για όλες τις αποστολές.
 Να υπάρχει καλή κατανομή ξενοδοχειακών δωματίων, σε διαφορετικές κατηγορίες τιμών, με δυνατότητα στέγασης τουλάχιστον 2000 μελών σε αποστολές, εγκεκριμένων δημοσιογράφων και θεατών.
 Να υπάρχει επαρκής υποδομή μεταφορών, συμπεριλαμβανομένου ενός διεθνούς αερολιμένα καθώς και σύνδεση της πόλης, του χώρου διεξαγωγής και των ξενοδοχείων με διάφορα μέσα μεταφοράς.

Εκτός από τη Λισαβόνα, και άλλες πόλεις δήλωσαν το ενδιαφέρον τους για να φιλοξενήσουν τον διαγωνισμό: το Γκιμαράες, το Γκοντομάρ, το Εσπίνιο, η Μπράγκα, η Σάντα Μαρία ντα Φέιρα και το Φάρο. Ο δήμαρχος του Πόρτο, Rui Moreira, δήλωσε πως δεν ενδιαφέρεται "να ξοδέψει εκατομύρρια ευρώ" για την φιλοξενία του διαγωνισμού, αλλά θα υποστήριζε μια υποψηφιότητα από την Μητροπολιτική Περιοχή του Πόρτο (Εσπίνιο, Γοντομάρ & Σάντα Μαρία ντα Φέιρα).

Στις 13 Ιουνίου 2017, εκπρόσωποι του RTP συναντήθηκαν με την Ομάδα Αναφοράς του Διαγωνισμού Τραγουδιού Eurovision στα γραφεία της EBU, στη Γενεύη. Κατά τη διάρκεια της συνάντησης, οι εκπρόσωποι του RTP παρακολούθησαν εργαστήρια που αφορούσαν διάφορα θέματα σχετικά με την διοργάνωση του διαγωνισμού, και πήραν συμβουλές από τον ουκρανικό ραδιοτηλεοπτικό φορέα, UA:PBC. Είχαν, επίσης, την ευκαιρία να παρουσιάσουν τα πρώτα σχέδιά τους, σχετικά με τη διοργάνωση του διαγωνισμού, όπως, διάφορες υποψηφιότητες για την πόλη και τον χώρο διεξαγωγής.

Στις 25 Ιουλίου 2017, η EBU και ο RTP ανακοίνωσαν πως η Λισαβόνα είχε επιλεγεί ως πόλη διεξαγωγής. Επιπλέον, ο RTP ανακοίνωσε το Parque das Nações, όπου βρίσκεται η Altice Arena, ως σημείο διεξαγωγής των διαφόρων events και του διαγωνισμού.

Υπόμνημα:  Χώρος Διεξαγωγής

Άλλες τοποθεσίες 

Το Eurovision Village ήταν η επίσημη περιοχή εκδηλώσεων στη Λισαβόνα κατά τη διάρκεια του διαγωνισμού. Στο Eurovision Village μπορούσε κάποιος να παρακολουθήσει ζωντανές εμφανίσεις τραγουδιστών, DJ, διάφορες άλλες εκδηλώσεις καθώς και ζωντανές δημόσιες μεταδόσεις των τριών live show του διαγωνισμού. Βρισκόταν στην Praça do Comércio (Πλατεία Εμπορίου), μια μεγάλη πλατεία δίπλα στον ποταμό Τάγο. Είχε ανοίξει για το κοινό στις 4 Μαΐου 2018.

Το EuroClub ήταν ο χώρος διεξαγωγής των επίσημων after-party, καθώς και ιδιωτικών συναυλιών από τους διαγωνιζόμενους. Σε αντίθεση με το Eurovision Village, η είσοδος στο EuroClub επιτρεπόταν μόνο σε εγκεκριμένους φαν, αποστολές και δημοσιογράφους. Βρισκόταν κοντά στο Eurovision Village και ήταν ανοικτό από τις 6 έως τις 12 Μαΐου 2018.

Η τελετή του "Μπλε Χαλιού", όπου όλοι οι διαγωνιζόμενοι και οι αποστολές τους παρουσιάστηκαν μπροστά σε φαν, δημοσιογράφους και στο ευρύ κοινό, διεξήχθη στις 6 Μαΐου 2018, στο Μουσείο Τέχνης, Αρχιτεκτονικής και Τεχνολογίας (MAAT), το οποίο βρίσκεται στη συνοικία Belém της Λισαβόνας. Αμέσως μετά την τελετή του "Μπλε Χαλιού", διεξήχθη και η Τελετή Έναρξης του διαγωνισμού στο Μουσείο Ηλεκτρισμού.

Μορφή

Οπτικός σχεδιασμός
Το θέμα του διαγωνισμού, "All Aboard!" (Ελληνικά: "Όλοι στο Κατάστρωμα!"), παρουσιάστηκε στις 7 Νοεμβρίου 2017, κατά τη διάρκεια συνέντευξης τύπου στο Lisbon Oceanarium. Ο οπτικός του σχεδιασμός διαθέτει ωκεάνια μοτίβα που υπαινίσσονται τη θέση της Λισαβόνας στις ακτές του Ατλαντικού και στην πορτογαλική ναυτική ιστορία. Παράλληλα με το κύριο έμβλημα, το οποίο απεικονίζει ένα στυλιζαρισμένο κοχύλι, δώδεκα συμπληρωματικά εμβλήματα σχεδιάστηκαν για να συμβολίζουν διάφορες πτυχές ενός θαλάσσιου οικοσυστήματος. Ο εκτελεστικός επόπτης του διαγωνισμού, Jon Ola Sand, τόνισε πως το θέμα και τα λογότυπα "έχουν σχέση και με την ιστορία της Λισαβόνας, αλλά και με βασικές αξίες της Eurovision, όπως η διαφορετικότητα. Ο Ωκεανός ενώνει όλους εμάς, ενώ η ποικιλία του μπορεί να παρέχει έμπνευση για κάθε έναν από τους (...) συμμετέχοντες ραδιοτηλεοπτικούς φορείς που περιμένουμε να δούμε τον Μάιο στη Λισαβόνα.".

Παρουσιάστριες 

Στις 8 Ιανουαρίου 2018, το RTP και η EBU ανακοίνωσαν ότι ο διαγωνισμός παρουσιάστηκε για πρώτη φορά από τέσσερις γυναίκες: τις παρουσιάστριες του RTP Sílvia Alberto, Filomena Cautela, Catarina Furtado και την ηθοποιό Daniela Ruah. Ήταν η πρώτη φορά από το  που ο διαγωνισμός δεν έχει άνδρα παρουσιαστή και η δεύτερη συνεχόμενη χρονιά που την παρουσίαση αναλαμβάνουν παρουσιαστές του ίδιου φύλου. Στις 4 Μαΐου 2018, επιβεβαιώθηκε πως η Filomena Cautela θα φιλοξενούσε το green room.

Την Τελετή Έναρξης του Μπλε Χαλιού παρουσίασαν η ηθοποιός Cláudia Semedo, ο ραδιοφωνικός παρουσιαστής Inês Lopes Gonçalves, ο ηθοποιός και τηλεοπτικός παρουσιαστής Pedro Granger και ο ηθοποιός και σκηνοθέτης Pedro Penim. Οι Granger και Penim παρουσίασαν επίσης τις συνεντεύξεις τύπου.

Κλήρωση κατανομής στους ημιτελικούς
Η κλήρωση για να προσδιοριστεί σε ποιο ημιτελικό θα συμμετάσχει η κάθε χώρα έγινε στο Δημαρχείο της Λισαβόνας, στις 29 Ιανουαρίου 2018, στις 14:00 EET. Οι 37 χώρες που θα περάσουν από την φάση των ημιτελικών κατενεμήθηκαν σε έξι δοχεία, με βάση το μοτίβο της ψηφοφορίας τους τα προηγούμενα έτη, όπως έχει υπολογιστεί από τον επίσημο συνεργάτη του διαγωνισμού για την ψηφοφορία, Digame. Η κατανομή σε δοχεία μειώνει την πιθανότητα να είναι χώρες που αλληλοψηφίζονται στον ίδιο ημιτελικό ενώ ανεβάζει το σασπένς κατά τη διάρκεια του σόου. Από την κλήρωση, αποφασίστηκε, επίσης, σε ποιον ημιτελικό θα προβληθεί το τραγούδι και θα ψηφίσει η κάθε μία από τις έξι χώρες που περνάνε κατευθείαν στον τελικό (η διοργανώτρια χώρα Πορτογαλία και οι Big 5: Γαλλία, Γερμανία, Ηνωμένο Βασίλειο, Ισπανία και Ιταλία). Η τελετή παρουσιάστηκε από τις παρουσιάστριες του διαγωνισμού Sílvia Alberto και Filomena Cautela και θα περιλαμβάνει, επίσης, την παράδοση των Εμβλημάτων της Διοργανώτριας Πόλης της Eurovision από τον δήμαρχο του Κιέβου, Vitali Klitschko (διοργανώτρια πόλη του προηγούμενου διαγωνισμού) στο δήμαρχο της Λισαβόνας, Fernando Medina.

Opening και interval acts 
Στις 12 Μαρτίου 2018, ανακοινώθηκαν από τον RTP μερικά από τα opening και interval acts του διαγωνισμού. Το opening act του τελικού περιλάμβανε της τραγουδίστριες φάντο Ana Moura και Mariza με τα τραγούδια "Fado Loucura" και "Barco Negro" αντίστοιχα, ακολουθούμενες από την παρέλαση των 26 χωρών που συμμετέχουν στον τελικό, στην οποία ακούγεται ζωντανή μουσική από τους Beatbombers. Στα interval acts περιλαμβάνονται ο Salvador Sobral με το νέο του τραγούδι "Mano a mano" καθώς και το νικητήριο τραγούδι του 2017, "Amar Pelos Dois" το οποίο τραγούδησε μαζί με τον Βραζιλιάνο τραγουδιστή Caetano Veloso και ηλεκτρονική μουσική από τους τον DJ Branko, την Sara Tavares (εκπρόσωπο της Πορτογαλίας το ), την Mayra Andrade και τον Dino D'Santiago.

Συμμετέχουσες χώρες

Στις 7 Νοεμβρίου 2017, είχε ανακοινωθεί από την EBU πως 42 χώρες θα συμμετείχαν στον διαγωνισμό. Η Ρωσία είχε επιβεβαιώσει τη συμμετοχή της μετά την αποχώρησή της την προηγούμενη χρονία, ενώ η συμμετοχή της ΠΓΔΜ ήταν αδύνατη λόγω χρεών του ραδιοτηλεοπτικού της φορέα προς την EBU. Ωστόσο, στις 17 Νοεμβρίου 2017, η EBU ανακοίνωσε πως θα επέτρεπε στην ΠΓΔΜ να συμμετάσχει ανεβάζοντας έτσι τον αριθμό των συμμετεχόντων σε 43, ισοφαρίζοντας το ρεκόρ του 2008 και του 2011.

Καλλιτέχνες που επιστρέφουν
Στο διαγωνισμό συμμετείχαν δύο εκπρόσωποι, οι οποίοι επίσης παρευρέθηκαν στο παρελθόν ως επικεφαλής τραγουδιστές για τις ίδιες χώρες. Ο Alexander Rybak εκπροσώπησε τη Νορβηγία το 2009 με το τραγούδι "Fairytale", κερδίζοντας τον διαγωνισμό και ο Waylon εκπροσωπώντας την Ολλανδία το  ως μέλος των The Common Linnets, με το τραγούδι "Calm After the Storm", το οποίο κατέληξε στη δεύτερη θέση. 

Στο διαγωνισμό, επίσης, συμμετείχε η Jessica Mauboy για την Αυστραλία, η οποία είχε συμμετάσχει σε interval act του 2ου ημιτελικού στη Eurovision 2014, ερμηνεύοντας το τραγούδι "Sea of Flags". Επιπλέον, στο διαγωνισμό συμμετείχαν ως κύριοι καλλιτέχνες, τέσσερις τραγουδιστές που ήταν στα φωνητικά τις προηγούμενες χρονιές. Η Lea Sirk ήταν στα φωνητικά για τη Σλοβενία, το 2014 και το 2016 (εκτός σκηνής), και ο Vlado Mihailov, μέλος των Equinox, ήταν στα φωνητικά για τη Βουλγαρία, το 2017. Ο Cesár Sampson, ο οποίος εκπροσώπησε την Αυστρία, έκανε φωνητικά και ήταν χορευτής για τη Βουλγαρία το 2016 και φωνητικά εκτός σκηνής για τη Βουλγαρία το 2017. Η SuRie, η οποία εκπροσώπησε το Ηνωμένο Βασίλειο, έκανε φωνητικά και ήταν χορεύτρια για το Βέλγιο, το 2015 και μουσική σκηνοθέτρια πάλι για το Βέλγιο, το 2017.

1ος Ημιτελικός 
Ο 1ος ημιτελικός διεξήχθη στις 8 Μαΐου 2018 στις 20:00 WEST (22:00 EEST). Δεκαεννέα χώρες συμμετείχαν στον πρώτο ημιτελικό. Η Πορτογαλία, η Ισπανία και το Ηνωμένο Βασίλειο ψήφισαν σε αυτό τον ημιτελικό. Οι χώρες με επισήμανση προκρίθηκαν στον τελικό.

2ος Ημιτελικός 
Ο 2ος ημιτελικός διεξήχθη στις 10 Μαΐου 2018 στις 20:00 WEST (22:00 EEST). Δεκαοχτώ χώρες συμμετείχαν στον δεύτερο ημιτελικό. Η Γαλλία, η Γερμανία και η Ιταλία ψήφισαν σε αυτόν τον ημιτελικό. 

Η Ιταλία ψήφισε στον δεύτερο ημιτελικό μετά από αίτημα του ραδιοτηλεοπτικού σταθμού RAI, αφού η ημερομηνία του πρώτου ημιτελικού συνέπεσε με τον προγραμματισμένο τελικό της πέμπτης σεζόν του The Voice of Italy.

Οι χώρες με επισήμανση προκρίθηκαν στον τελικό.

Τελικός 
Ο τελικός διεξήχθη στις 12 Μαΐου 2018 στις 20:00 WEST (22:00 EEST). Είκοσι έξι χώρες συμμετείχαν στον τελικό ενώ και οι σαράντα τρεις χώρες είχαν δικαίωμα ψήφου. Η σειρά παρουσίασης του τελικού ανακοινώθηκε μετά τη συνέντευξη τύπου των προκριθέντων του 2ου ημιτελικού στις 10 Μαΐου.

Πίνακες βαθμολογίας

1ος Ημιτελικός

12 βαθμοί 
Οι χώρες με έντονους χαρακτήρες έδωσαν τους 24 βαθμούς (12 βαθμούς και από το κοινό και από την Επιτροπές) στην αντίστοιχη συμμετοχή.

Κριτική Επιτροπές 
Ακολουθούν οι 12 βαθμοί που έδωσε η Επιτροπές κάθε χώρας στον 1ο ημιτελικό:

Televoting 
Ακολουθούν οι 12 βαθμοί που έδωσε το κοινό κάθε χώρας στον 1ο ημιτελικό:

2ος Ημιτελικός

12 βαθμοί 
Οι χώρες με έντονους χαρακτήρες έδωσαν τους 24 βαθμούς (12 βαθμούς και από το κοινό και από την Επιτροπές) στην αντίστοιχη συμμετοχή.

Κριτική επιτροπή 
Ακολουθούν οι 12 βαθμοί που έδωσε η Επιτροπές κάθε χώρας στον 2ο ημιτελικό:

Televoting 
Ακολουθούν οι 12 βαθμοί που έδωσε το κοινό κάθε χώρας στον 2ο ημιτελικό:

Τελικός

12 βαθμοί 
Οι χώρες με έντονους χαρακτήρες έδωσαν τους 24 βαθμούς (12 βαθμούς και από το κοινό και από την Επιτροπές) στην αντίστοιχη συμμετοχή.

Κριτική επιτροπή

Televoting 

1. Συνολικό σκορ τηλεψηφοφορίας
2. Συνολικό σκορ επιτροπών

Άλλες χώρες 
Για να συμμετέχει μία χώρα στον Διαγωνισμό Τραγουδιού Eurovision, πρέπει να διαθέτει έναν εθνικό ραδιοτηλεοπτικό φορέα, που να είναι ενεργό μέλος της EBU και που να μπορεί να μεταδώσει τον διαγωνισμό μέσο του Eurovision Network. Η EBU θα στείλει προσκλήσεις για τον διαγωνισμό σε όλα τα 56 ενεργά μέλη.

Ενεργά Μέλη της EBU 

  – Ο γενικός διευθυντής του Ràdio i Televisió d'Andorra (RTVA), ανακοίνωσε στις 14 Μαΐου 2017, πως η Ανδόρρα δεν θα συμμετέχει το 2018, λόγω της οικονομικής κατάστασης, αλλά και της αναδόμησης που πραγματοποιείται στον φορέα.
  – Στις 14 Αυγούστου 2017, ο BHRT, επιβεβαίωσε πως είναι απίθανο να συμμετέχουν στη Eurovision 2018, λόγω οικονομικών δυσκολιών. Στις 18 Σεπτεμβρίου 2017, επιβεβαιώθηκε η μη επιστροφή της χώρας στον διαγωνισμό το 2018.
  – Ο Steve Schmit, ο διευθυντής προγραμματισμού στον λουξεμβουργιανό τηλεοπτικό φορέα (RTL), εξήγησε πέρυσι τους λόγους για να μην συμμετάσχει στον διαγωνισμό τραγουδιού της Eurovision. Υπογράμμισε επίσης ότι η πιθανότητα επιτυχίας του Λουξεμβούργου στον διαγωνισμό είναι περιορισμένη: "Πιστεύω ότι με τη διεύρυνση της Eurovision, οι ημέρες (της νίκης) έχουν φύγει. Με το νέο σύστημα ψηφοφορίας είναι πολύ απίθανο το Λουξεμβούργο να είναι επιτυχές. Οι μικρές χώρες ανησυχούν κάπως τώρα". Το Λουξεμβούργο συμμετείχε τελευταία στο διαγωνισμό τραγουδιού της Eurovision το 1993.
  Μαρόκο – Κατά την διάρκεια προθεσμίας για αίτηση συμμετοχής στον διαγωνισμό, το Μαρόκο δεν ήταν μέσα. Σύμφωνα με το esctoday η χώρα δεν θα επιστρέψει στον διαγωνισμό το 2018. 
  – Στις 31 Αυγούστου 2017, ο ραδιοτηλεοπτικός φορέας του Μονακό, TMC, επιβεβαίωσε πως η χώρα δεν θα συμμετέχει στον διαγωνισμό, το 2018.
  – Ο ραδιοτηλεοπτικός φορέας της Σλοβακίας, Radio and Television of Slovakia (RTVS), ανακοίνωσε πως δεν θα λάβουν μέρος στον ερχόμενο διαγωνισμό το 2018.
  – Μετά την αλλαγή του πλήρους προσωπικού του τουρκικού ραδιοτηλεοπτικού οργανισμού TRT, αυξήθηκε η πιθανότητα επιστροφής. Το βράδυ της 12ης Ιουλίου 2017, η Sertab Erener ανήγγειλε σε ένα live chat στο instagram ότι η Τουρκία θα επιστρέψει ενώ ευχήθηκε καλή τύχη στον επόμενο εκπρόσωπο. Η Χαντισέ, η εκπρόσωπος της Τουρκίας το 2009, εξέφρασε την επιθυμία της να επιστρέψει η Τουρκία στον διαγωνισμό, κάτι που έκαναν και οι maNga, εκπρόσωποι της Τουρκίας το 2010. Παρά αυτές τις δηλώσεις, στις 7 Αυγούστου 2017, ο αναπληρωτής πρωθυπουργός της Τουρκίας, Bekir Bozdağ, δήλωσε πως δεν υπάρχουν σχέδια για επιστροφή. Την ίδια μέρα, ο TRT ανακοίνωσε πως δεν θα συμμετέχει το 2018.

Συνεργαζόμενα μέλη της ΕΒU
  – Ο φορέας Khabar Agency έγινε συνεργαζόμενο μέλος της EBU, την 1η Ιανουαρίου 2016, κάνοντας δυνατή μια πιθανή συμμετοχή στο μέλλον. Ο φορέας μετέδωσε και τα τρία σόου της Eurovision 2017. Επιπλέον, η νικήτρια της Turkvision Song Contest 2014, Zhamar Dugalova, είπε πως θα ενδιαφερόταν να εκπροσωπήσει το Καζακστάν στον διαγωνισμό της Eurovision. Στις 25 Σεπτεμβρίου ο Khabar Agency είπε στο Esctoday πως δεν έχουν κάποια ενημέρωση σχετικά με την συμμετοχή του Καζακστάν στη Eurovision 2018 ακόμα και, η EBU ανακοίνωσε πως τα συνεργαζόμενα μέλη μπορούν να συμμετάσχουν στον διαγωνισμό μόνο εάν λάβουν επίσημη πρόσκληση από την ίδια και από την διοργάνωση της Eurovision. Επιπλέον σημείωσε πως μία επίσημη ανακοίνωση σχετικά με τα κράτη που θα συμμετέχουν στον ερχόμενο διαγωνισμό του 2018 θα γίνει σύντομα, αφήνοντας την συμμετοχή του Καζακστάν στον διαγωνισμό πιθανή, εφόσον καλεστεί όπως στην περίπτωση της Αυστραλίας. Τελικά στην επίσημη λίστα συμμετεχόντων που δημοσιεύθηκε, το Καζακστάν δεν ήταν μέσα και επομένως δεν θα κάνει το ντεμπούτο του το 2018.

Μη μέλη της EBU
  Κόσοβο – Δηλώσεις από ΜΜΕ στο Κόσοβο ανέφεραν τον Μάιο του 2017, πως ο RTK ήλπιζε πως θα συμμετείχε για πρώτη φορά στον Διαγωνισμό Τραγουδιού Eurovision 2018 στη Λισαβόνα. Σε άρθρο δημοσιευμένο από τον RTK, ο διευθυντής του φορέα δήλωσε πως έχει λάβει υποστήριξη από ραδιοτηλεοπτικούς φορείς στα Βαλκάνια για να συμμετέχει στον διαγωνισμό. Ωστόσο, η Βοσνία Ερζεγοβίνη και η Σερβία ήταν ενάντια σε αυτή τη συμμετοχή. Στις 27 Σεπτεμβρίου 2017 ο φορέας του Κόσοβου (RTK) δήλωσε στο Esctoday πως είχε υποβάλλει αίτηση για συμμετοχή στον διαγωνισμό του 2018, από την στιγμή που είχε λάβει μία θετική απάντηση από το Reference group του διαγωνισμού και από την στιγμή που διοργανώτρια χώρα (Πορτογαλία) αναγνωρίζει την χώρα ως ανεξάρτητο κράτος. Ωστόσο αργότερα του ήρθε ανακοίνωση από την EBU πως δεν μπορούν να συμμετέχουν επειδή το Κόσοβο δεν είναι μέλος του ΟΗΕ. Την επόμενη μέρα η ίδια η EBU επιβεβαίωσε πως αυτή τη στιγμή το Κόσοβο δεν μπορεί να συμμετάσχει στον Διαγωνισμό Τραγουδιού Eurovision 2018 στη Λισαβόνα επειδή το RTK δεν πληροί τις προϋποθέσεις για συμμετοχή.
  Λιχτενστάιν – Στις 1 Σεπτεμβρίου 2017 ο ραδιοτηλεοπτικός φορέας του Λιχτενστάιν, 1 FL TV, επιβεβαίωσε πως το πριγκιπάτο δεν θα κάνει το ντεμπούτο του στον διαγωνισμό το 2018.

Διεθνής Αναμετάδοση & Ψηφοφορία

Ανακοίνωση βαθμών 
Οι εκπρόσωποι βαθμών ανακοίνωσαν τους 12 βαθμούς της αντίστοιχης χώρας με την εξής σειρά εμφάνισης:

 – Nata Zhyzhchenko
 – Tural Asadov
 – NAVIBAND (Λευκορώσοι εκπρόσωποι το )
 – John Kennedy O'Connor
 – O'G3NE (εκπρόσωποι της Ολλανδίας το 2017)
 – Jana Burceska (Σλαβομακεδόνισσα εκπρόσωπος το )
 – Lara Azzopardi
 – Tamara Gachechiladze (εκπρόσωπος της Γεωργίας το 2017)
 – Nieves Álvarez
 – Kati Bellowitsch
 – Ulla Essendrop
 – Mel Giedroyc
 – Felix Sandman
 – Dagmara Legante
 – Andri Xhahu
 – Uršula Tolj
 – Nicky Burne (Ιρλανδός εκπρόσωπος το )
 – Sonia Argint-Ionescu
 – Radka Rosicka
 – Edda Sif Pálsdóttir
 – Julieta Ardovan
 – Danira Boukhriss Terkessidis
 – JOWST & Alexander Wallman (Νορβηγοί εκπρόσωποι το )
 – Élodie Gossuin
 – Giulia Valentina Palermo
 – Ricardo Gonçalves
 – Ott Evestus
 – Dragan Kosjerina
 – Hovig (εκπρόσωπος της Κύπρου το 2017)
 – Arsen Grigoryan
 – Joanna Dragneva (Βουλγάρα εκπρόσωπος )
 – Ολίνα Ξενοπούλου
 – Bence Forro
 – Natasa Sotra
 – Barbara Schöneberger
 – Anna Abreu
 – Alsou (Ρωσίδα εκπρόσωπος το  και παρουσιάστρια του τελικού του )
 – Letícia Carvalho
 – Lucy Ayoub
 – Marcelina Zawadzka
 – Egle Daugelaite
 – Maja Keuc (εκπρόσωπος της Σλοβενίας το 2011)
 – Pedro Fernandez

Σχολιαστές 
Οι περισσότερες χώρες ανέθεσαν σε κάποια άτομα τον σχολιασμό του διαγωνισμού είτε στη Λισαβόνα είτε από τις χώρες τους, με σκοπό να δίνουν διευκρινίσεις για τους συμμετέχοντες καλλιτέχνες και να εξηγούν την οποιαδήποτε φάση του διαγωνισμού όπως η ψηφοφορία. 

  Άγιος Μαρίνος – Lia Fiorio και Gigi Restivo (San Marino RTV και Radio San Marino, όλο τον διαγωνισμό)
  Αζερμπαϊτζάν – TBA (İTV, όλο τον διαγωνισμό)
  Αλβανία – TBA
  Αρμενία – Avet Barseghyan και Felix Khachatryan (Armenia 1 και Public Radio of Armenia, όλο τον διαγωνισμό)
  Αυστραλία – Myf Warhurst και Joel Creasey (SBS, όλο τον διαγωνισμό)
  Αυστρία – Andi Knoll (ORF eins, όλο τον διαγωνισμό)
  Βέλγιο – Ολλανδικά: Peter Van de Veire (één, όλο τον διαγωνισμό); Γαλλικά: Maureen Louys και Jean-Louis Lahaye (La Une, όλο τον διαγωνισμό; ο δεύτερος ημιτελικός με 90 λεπτά καθυστέρηση, πρώτος ημιτελικός και τελικός ζωντανά)
  Βουλγαρία – Elena Rosberg και Georgi Kushvaliev (BNT 1, όλο τον διαγωνισμό)
  Γαλλία - Marianne James και Stéphane Bern (France 2, τελικός)
  Γερμανία – Peter Urban (One, ημιτελικοί και Das Erste, τελικός)
  Γεωργία – Demetre Ergemlidze (GPB First Channel, όλο τον διαγωνισμό)
  Δανία – Ole Tøpholm (DR 1, όλο τον διαγωνισμό)
  Ελβετία – Γερμανικά: Sven Epiney (SRF zwei, ημιτελικοί και SRF 1, τελικός); Ιταλικά; Clarissa Tami (RSI La 2, ημιτελικοί και RSI La 1, τελικός)
  Ελλάδα – Αλέξανδρος Λιζάρδος και Δάφνη Σκαλιώνη (ΕΡΤ1, ΕΡΤ HD, ERT World, ΕΡΑ 2, Η Φωνή της Ελλάδας, όλο τον διαγωνισμό)
  Εσθονία – Marko Reikop (ETV, όλο τον διαγωνισμό)
  Ηνωμένο Βασίλειο – Scott Mills και Rylan Clark-Neal (BBC Four, ημιτελικοί), Graham Norton (BBC One, τελικός), Ken Bruce (BBC Radio 2, τελικός)
  Ιρλανδία – Marty Whelan (RTÉ 2, ημιτελικοί και RTÉ One, τελικός)
  Ισλανδία – Gísli Marteinn Baldursson (RÚV, όλο τον διαγωνισμό)
  Ισπανία – Tony Aguilar και Julia Varela (La 1, τελικός)
  Ισραήλ – Erez Tal (Kan 11, όλο τον διαγωνισμό)
  Ιταλία - Serena Rossi και Federico Russo (Rai 1, τελικός), TBA (Rai 4, ημιτελικοί)
  Κροατία – Duško Ćurlić (HRT 1, όλο τον διαγωνισμό)
  Κύπρος – Κώστας Κωνσταντίνου και Βάσω Κομνηνού (ΡΙΚ, όλο τον διαγωνισμό) 
  Λετονία – Toms Grēviņš (LTV, όλο τον διαγωνισμό), Magnuss Eriņš (τελικός)
  Λευκορωσία – Evgeny Perlin (Belarus-1 και Belarus 24, όλο τον διαγωνισμό)
  Λιθουανία – Darius Užkuraitis και Gerūta Griniūtė (LRT televizija, LRT Radijas, όλο τον διαγωνισμό)
  Μάλτα – Όχι σχολιασμός
  Μαυροβούνιο – Dražen Bauković και Tijana Mišković (TVCG 1 και TVCG SAT, όλο τον διαγωνισμό)
  Μολδαβία – Djulieta Ardovan (Moldova 1, Radio Moldova, Radio Moldova Muzical, Radio Moldova Tineret, ημιτελικοί), TBA (Moldova 1, Radio Moldova]], Radio Moldova Muzical, Radio Moldova Tineret, τελικός)
  Νορβηγία – Olav Viksmo-Slettan (NRK1, όλο τον διαγωνισμό); Ronny Brede Aase, Silje Nordnes and Markus Neby (NRK3, final); Ole Christian Øen (NRK P1, final)
  Ολλανδία – Cornald Maas και Jan Smit (NPO 1, όλο τον διαγωνισμό)
  Ουγγαρία - Krisztina Rátonyi και Freddie (Duna, όλο τον διαγωνισμό)
  Ουκρανία – Serhiy Prytula (STB, όλο τον διαγωνισμό), Timur Miroshnychenko και Tetiana Terekhova (UA:PBC, όλο τον διαγωνισμό)
  ΠΓΔΜ – Karolina Petkovska (MRT 1, MRT 2, όλο τον διαγωνισμό)
  Πολωνία – Artur Orzech (TVP1, TVP Polonia, όλο τον διαγωνισμό)
  Πορτογαλία – Nuno Galopim και Hélder Reis (RTP1, RTP África, RTP Internacional, όλο τον διαγωνισμό)
  Ρουμανία – Liliana Ștefan και Radu Andrei Tudor (TVR1, TVR HD, TVRi, όλο τον διαγωνισμό)
  Ρωσία – Yuriy Aksuta και Yana Churikova (Channel One, όλο τον διαγωνισμό, πρώτος ημιτελικός με 110 λεπτά καθυστέρηση, δεύτερος ημιτελικός και τελικός ζωντανά)
  Σερβία – Silvana Grujić και Tamara Petković (RTS1, RTS HD, RTS Svet, RTS Planeta, 1ος ημιτελικός); Duška Vučinić (RTS1, RTS HD, RTS Svet, RTS Planeta, 2ος ημιτελικός και τελικός)
  Σλοβενία – Andrej Hofer (TV Slovenija 2, ημιτελικοί και TV Slovenija 1, τελικός)
  Σουηδία – Sanna Nielsen και Edward af Sillén (SVT1, όλο τον διαγωνισμό)
  Τσεχία – Libor Bouček (ČT, όλο το διαγωνισμό)
  Φινλανδία – Φινλανδικά: Mikko Silvennoinen; Σουηδικά: Johan Lindroos και Eva Frantz (Yle TV2, Yle X3M, όλο τον διαγωνισμό), Anna Keränen (Yle Radio Suomi, ημιτελικοί), Anna Keränen, Aija Puurtinen, Sami Sykkö (Yle Radio Suomi, τελικός)

Μη συμμετέχουσες χώρες 
  Ηνωμένες Πολιτείες – Ross Mathews και Shangela (Logo TV, τελικός)
  Κίνα – Όχι σχολιασμός, με κινεζικούς υπότιτλους (Hunan TV, όλο τον διαγωνισμό, με καθυστέρηση στις 12μμ τοπική ώρα)
  Καζακστάν – Καλντιμπέκ Ζαϊσανμπάι και Ντιάνα Σνέγκινα (Khabar TV, όλα τα σόου)
  Κόσοβο – TBA (RTK, όλα τα σόου)

Περιστατικά

Υποβολή λευκορωσικού τραγουδιού
Στις 10 Ιανουαρίου 2018, κυκλοφόρησε στο ρωσικό site κοινωνικής δικτύωσης, VK, η είδηση πως ο Ουκρανός τραγουδιστής Alekseev είχε ερμηνεύσει μια ρωσική έκδοση της συμμετοχής του στο EuroFest, "Forever" (ως "Navsegda") τον Μάιο του 2017 στη Stavropol – πριν την 1η Σεπτεμβρίου 2017, που είναι η ημερομηνία κατά την οποία τραγούδια που έχουν δημοσιευθεί παλιότερα δεν μπορούν να συμμετάσχουν στο διαγωνισμό, με αποτέλεσμα να υπάρχει περίπτωση, το τραγούδι να παραβιάζει τους κανονισμούς της EBU. Έξι άλλοι συμμετέχοντες του EuroFest, απείλησαν πως θα αποχωρήσουν αν επιτραπεί στο "Forever" να λάβει μέρος, με την Sofi Lapina να αποχωρεί όντως. Τελικά, η BTRC επέτρεψε στον Alekseev να διαγωνιστεί μετά από αλλαγή στη μελωδία του τραγουδιού, ενώ στη συνέχεια ο τραγουδιστής νίκησε τον διαγωνισμό και πήρε το δικαίωμα να εκπροσωπήσει τη Λευκορωσία στη Eurovision 2018. Ωστόσο, στις 23 Φεβρουαρίου 2018, υπήρξαν αναφορές πως η EBU έδωσε άδεια στον Alekseev, να ερμηνεύσει την αρχική αγγλική έκδοση του τραγουδιού τον Μάιο, κάτι που και ο καλλιτέχνης αποφάσισε να κάνει. Λίγες εβδομάδες αργότερα, στις 28 Μαρτίου 2018, ο Alekseev δημοσίευσε μια νέα επίσημη έκδοση του τραγουδιού με ένα πιο ελαφρύ intro και με επιπλέον φωνητικά από χορωδία στο τέλος. Επιπλέον, επιβεβαίωσε πως αυτή είναι η έκδοση την οποία θα τραγουδήσει στη Λισαβόνα.

Εισβολή στη σκηνή 
Η ερμηνεία του τραγουδιού "Storm" από την εκπρόσωπο του Ηνωμένου Βασιλείου, SuRie, στον τελικό του διαγωνισμού, διακόπηκε από έναν άντρα αγνώστου ταυτότητας ο οποίος της άρπαξε το μικρόφωνο. Τελικά, η SuRie κατάφερε να ολοκληρώσει την ερμηνεία του τραγουδιού της, ενώ μετά το τραγούδι υπήρξε μια μη προγραμματισμένη συνέντευξη από το green room. Ως αποτέλεσμα, δόθηκε άδεια στην τραγουδίστρια να ερμηνεύσει το τραγούδι της άλλη μια φορά μετά από την Ιταλία, η οποία είναι τελευταία στη σειρά παρουσίασης, ωστόσο η SuRie και η ομάδα της αρνήθηκαν.

Άλλα βραβεία
Τα βραβεία Marcel Bezençon και Barbara Dex είναι βραβεία που θα απονεμηθούν στις συμμετέχουσες χώρες που διαγωνίζονται στον Διαγωνισμό Τραγουδιού της Eurovision 2018, παράλληλα με το βραβείο του τελικού νικητή. Επιπλέον, η ψηφοφορία των OGAE διεξήχθη και αυτή πριν τον τελικό.

Βραβεία Marcel Bezençon 

Τα βραβεία Marcel Bezençon δόθηκαν για πρώτη φορά στον Διαγωνισμό Τραγουδιού της Eurovision 2002 στο Τάλιν της Εσθονίας όταν τιμήθηκαν τα καλύτερα τραγούδια που τότε έλαβαν μέρος. Δημιουργήθηκαν από τον Christer Björkman (εκπρόσωπο της Σουηδίας το 1992) και τον Richard Herrey (μέλος του γκρουπ Herreys που νίκησε τον διαγωνισμό, το 1984). Τα βραβεία πήραν το όνομά τους από τον δημιουργό του ετήσιου αυτού διαγωνισμού, Marcel Bezençon. Αυτά τα βραβεία χωρίζονται σε τρεις κατηγορίες: Βραβείο Τύπου, Καλλιτεχνικό Βραβείο και Βραβείο Συνθέτη. Οι νικητές ανακοινώνονται λίγο πριν τον τελικό του διαγωνισμού.

OGAE
Ο OGAE (Organisation Générale des Amateurs de l'Eurovision) είναι ένας διεθνής οργανισμός που ιδρύθηκε το 1984 στη Savonlinna της Φινλανδίας από τον Jari-Pekka Koikkalainen. Ο οργανισμός αποτελείται από ένα δίκτυο με πάνω από 40 fan club της Eurovision στην Ευρώπη και σε όλο τον κόσμο και είναι μια μη κυβερνητική οργάνωση, μη πολιτική και μη κερδοσκοπική οργάνωση. Σε αυτό που έχει γίνει μια ετήσια παράδοση για τα fan club του OGAE, μια δημοσκόπηση είναι ενεργή πριν την διεξαγωγή του Διαγωνισμού Τραγουδιού της Eurovision και επιτρέπει στα μέλη να ψηφίζουν τα αγαπημένα τους τραγούδια.

*Ο πίνακας παρουσιάζει τις ψήφους όλων των 44 OGAE clubs.

Βραβείο Barbara Dex 
Το βραβείο Barbara Dex αρχικά απονεμόταν από το House of Eurovision από το 1997 έως το 2016 ενώ από το 2017 απονέμεται από το songfestival.be. Είναι ένα χιουμοριστικό βραβείο που απονέμεται στον χειρότερα ντυμένο καλλιτέχνη κάθε χρόνο και πήρε το όνομά του από την Βελγίδα καλλιτέχνιδα Barbara Dex, που έλαβε την τελευταία θέση στο Διαγωνισμό Τραγουδιού της Eurovision το 1993 και φορούσε ένα χειροποίητο φόρεμα που θεωρήθηκε ως ένα από τα χειρότερα στην ιστορία του διαγωνισμού.

Επίσημο Album 

To Eurovision Song Contest: Lisbon 2018 είναι το επίσημο μουσικό album του διαγωνισμού από την EBU και δημοσιευμένο από τη Universal Music Group ψηφιακά στις 6 Απριλίου 2018 και σε φυσική μορφή στις 20 Απριλίου 2018. Στο album περιλαμβάνονται όλα τα 43 τραγούδια που συμμετέχουν στον διαγωνισμό.

Δείτε επίσης 
 Παιδικός Διαγωνισμός Τραγουδιού Eurovision 2018
 Διαγωνισμός Νέων Μουσικών Eurovision 2018

Σημειώσεις

Παραπομπές

Εξωτερικοί σύνδεσμοι 
 

 
Eurovision